Leon Aurdal
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1800-1945
Leon Aurdal var en norsk maler. Han var elev av Kunstindustriskolen i 1914 og av Lhote, Dufy og Araujo i Paris i 1919–1921.
I tilknytning til nysaklighet arbeidet Aurdal i 1920-årene med et glatt penselstrøk og en grålig, nokså asketisk koloritt. Sansen for det konstruktivistiske i bildet ble stadig mer utpreget med årene, særlig gjennom kontakten med dansken Georg Jacobsen rundt 1936. Etter 1930 ble også koloritten rikere. Aurdals senere stil viser et konstruktivt system av klart avgrensede fargeplan og en tett, skraverende penselføring.Nasjonalmuseet/Nasjonalgalleriet eier typiske eksempler både på hans tidlige stil: Sittende ung dame (1925) og på hans senere, som Semsvatnet (1938) og På lokalbåten (1945).Aurdal var gift med Synnøve Anker Aurdal. Les mer i Store norske leksikon nysaklighet